ถึงหน้าร้อนจะร้อนมากแค่ไหนไม่ชอบแค่ไหนแต่ในความร้อนนี้ก็มักจะมีเรื่องๆดีให้เราฟินอยู่เรื่อยๆนั้นเพราะมันคือหน้ามะม่วงนั้นเอง ส่วนตัวชอบมะม่วงมากๆเวลาร้านไหนมีเมนูมะม่วงมาก็มักจะไม่พลาดที่จะลองชิม เดี๋ยวนี้หลายๆร้านมักจะทำเมนูมะม่วงมาแข่งกันอยู่ตลอดเวลาและวันนี้ร้านโปรดของเราอย่างร้าน "After you" ได้คลอดเมนูมะม่วงออกมา แล้วเราจะพลาดได้ยังไงแถมยังมาในรูปแบบกากิโกริของโปรดอีกต่างหากบอกได้คำเดียวว่าต้องโดน

วันนี้มาสาขาเดิมเจ้าประจำคือสาขา J-Avenue ทองหล่อนั้นเอง ชอบมากสาขานี้ปิดก็ดึกแถมคนไม่เยอะเท่าในห้างอีกต่างหาก มาถึงร้านไม่รีรอรีบสั่งเมนูนั่งรอสักพักก็มาเสิร์ฟแล้ว

Mango Sticky Rice Kakigori (265.-)
กากิโกริสีเหลืองอ่อนรสมะม่วงหอมๆหวานๆหน่อยๆด้านบนนี่คือทีเด็ดจริงๆครีมกะทิที่ข้นมันๆอือหือดีงามมาก ซอสมะม่วงที่ให้มาคู่กันจะออกอมเปรี้ยวๆหน่อยๆเอาไว้ตัดรสกันทำให้ความฟินเพิ่มขึ้นหลายเท่าตัว ส่วนครีมกะทิอร่อยๆก็มีมาให้เพิ่มกันแบบจุใจชอบมากๆ ด้านล่างจัดเต็มไปด้วยข้าวเหนียวมูนแบบจุดอ่อนของข้าวเหนียวเลยคือโดนความเย็นของตัวน้ำแข็งทำให้ข้าวเหนียวจะมีความแข็งหน่อยๆแต่โดนรวมถือว่าชอบนะคะ  ใครยังไม่ลองต้องมาลองดูนะคะก่อนจะหมดเขตน้า

ปล. ยังไงนี่ก็คือความคิดเห็นส่วนตัวนะคะ ต่างคนต่างรสชาติ ความชอบคนเราไม่เหมือนกัน รีวิวนี้เอาไว้ประกอบการตัดสินใจนะคะและหากผิดพลาดขออภัยไว้ ณ ที่นี้ด้วยคะ